Bakhonjwa eLimpopo abazimisele ukuthenga iBidvest WitsUDEON Hotto, ophunyuka kuNtsikelelo Nyauza, usekhonjwa kwi-Orlando Pirates njengoba zilokhu ziqhubekile izindaba zokunwengulwa kwabadlali beBidvest Wits okuthiwa iyadayiswa Isithombe: BACKPAGEPIXMINENHLE MKHIZE | June 12, 2020IBIDVEST Wits kungenzeka ifulathele iGauteng ngenxa yokuthi abazimisele ukuyithenga bakhonjwa eLimpopo.Lokhu kuvele ngesikhathi usihlalo weClever Boys, u-Alan Fainman, ecacisa mayelana nesimo seqembu.Uthe abazimisele ngokuyithenga bakhonjwa eLimpopo kanti kuthiwa abazibekile phansi.UFainman uthe iqembu alikadayiswa kodwa lokho kungase kushintshe.“Akukho okusashintshile kusukela ngesonto eledlule nakwelingaphambili kwalelo. Uma kukhona ushintsho sizonazisa. Akekho osethenge iqembu. Uma kushintsha lokho sizobiza isithangami nabezindaba sizonazisa kahle,” kusho uFainman.Njengoba kunezindaba zokuthi iWits iyadayisa, iMamelodi Sundowns seyigxume yahlala izama ukuthola abadlali abafana noThulani Hlatshwayo, Hashim Domingo noDeon Hotto.Igama le-Orlando Pirates liyavela kulabo abafuna ukusayinisa uHotto oshaya into ecokeme kwiWits.“Ngeke ngilokhu ngiphawula mayelana nalolu daba. Asifuni ukudayisa iqembu, yilokho engingakutshela kona. Ukube bekukhona obekumele sinitshele kona, ngiyethembisa ngabe sesanazisa.”Imibiko esanda kuvela iveza ukuthi iWits idonsa kanzima ngasezimalini. Lokhu sekuholele ekutheni ilahlekelwe ngabadlali abaphambili eminyakeni embalwa edlule.“Lokho akulona nelincane iqiniso. Yinto engekho leyo. Ngiyaxolisa, ngisemsebenzini futhi ngisanda kufika. Kodwa ungangifonela ngemuva kwezinsuku ezimbalwa,” kusho uFainman.Imizamo yokuthola uMasala Mulaudzi, okuvela ukuthi usho amashushu ngokuthenga iqembu, ayiphumelelanga ngenxa yokuthi ubengaluphenduli ucingo lwakhe.Ngokuthola ngomthombo othembekile, iPirates imgaqele uHotto.“Labo abaphethe izindaba zikaHotto bahlanganile nosihlalo wePirates, * -Irvin Khoza, ngeSonto. Ubeke okuthize etafuleni futhi kungcono kunalokho okubekwe yiSundowns.Okubekwe yiSundowns kuveza ukuthi umdlali uzothola amabhonasi. Uzothola imali eningi uma iqembu liwina izindebe. Kodwa ngeke ube nesiqiniseko salokho yize iSundowns beyilokhu yenza kahle iqeqeshwa ngukaPitso Mosimane. Okwamanje iPirates iyona ebukeka ihamba phambili,” kusho umthombo.“UBobby Motaung naye ubathintile abamele uHotto. Bekumele bahlangane izolo. Kubukeka sengathi uBobby uyamfuna umdlali kodwa inkinga wukuthi basamisiwe ukusayinisa abadlali yize icala belidlulisele phambili,” kuchaza umthombo.
